след като проверката в съответствие с приложимата процедура за оценка по Шенген приключи успешно. Поради това Системата за влизане/излизане следва да се използва само от държавите членки, които при пускането в действие на Системата за влизане/излизане изпълняват посочените условия. Държавите членки, които не използват Системата за влизане/излизане от нейното пускане в действие, следва да бъдат свързани със Системата за влизане/излизане в съответствие с процедурата, установена в Регламент (ЕС) 2017/2226, веднага щом бъдат изпълнени всички посочени условия.
 (23)
 В съответствие с член 42, параграф 1 от Регламент (ЕС) 2018/1725 на Европейския парламент и на Съвета (14) беше проведена консултация с Европейския надзорен орган по защита на данните, който представи становище на 29 април 2021 г.
 (24)
 Мерките, предвидени в настоящия регламент, са в съответствие със становището на Комитета по интелигентни граници (СВИ),
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се установяват:
 а)
 подробните правила и условия за функционирането на уеб услугата и правилата за защита и сигурност на данните, приложими към уеб услугата, съгласно член 13, параграфи 1 и 3 и съгласно член 36, първа алинея, буква з) от Регламент (ЕС) 2017/2226;
 б)
 схема за автентификация за превозвачите, която да им позволи да изпълняват задълженията си в съответствие с член 13, параграф 3 от Регламент (ЕС) 2017/2226, както и подробни правила и условия за регистрация на превозвачите, за да получат достъп до схемата за автентификация;
 в)
 подробности за процедурите, които трябва да се следват, когато е технически невъзможно за превозвачите да получат достъп до уеб услугата.
 Член 2
 Определения
 За целите на настоящия регламент се прилагат следните определения:
 (1)
 „интерфейс на превозвача“ означава уеб услугата, която трябва да бъде разработена от eu-LISA в съответствие с член 37, параграф 1 от Регламент (ЕС) 2017/2226, когато се използва за целите на член 13, параграф 3 от посочения регламент, и която се състои от ИТ интерфейс, свързан към база данни само за четене;
 (2)
 „технически насоки“ означава частта от техническите спецификации, посочена в член 37, параграф 1 от Регламент (ЕС) 2017/2226, която е от значение за превозвачите за прилагането на схемата за автентификация и за разработването на формата на съобщенията на приложно-програмния интерфейс, посочен в член 4, параграф 2, буква а);
 (3)
 „надлежно упълномощени служители“ означава физически лица, които са служители на превозвача или са наети по договор от превозвача, или други юридически или физически лица под ръководството или надзора на превозвача, натоварени със задачата да проверяват, от името на превозвача, дали броят на разрешените с виза влизания вече е бил използван, в съответствие с член 13, параграф 3 от Регламент (ЕС) 2017/2226.
 Член 3
 Задължения на превозвачите
 1. Превозвачите започват търсене, за да проверят дали броят на разрешените с виза влизания вече е бил използван, както е посочено в член 13 от Регламент (ЕС) 2017/2226 („търсене за проверка“), чрез интерфейса на превозвача.
 2. Търсенето за проверка се въвежда най-рано 48 часа преди планираното време на заминаване.
 3. Превозвачите гарантират, че само надлежно упълномощени служители ще имат достъп до интерфейса на превозвача. Превозвачите въвеждат най-малко следните механизми:
 а)
 механизми за физически и